CELEX: 
Language: fi
Date: 2018-01-17 00:00:00
Title: KOMISSION ASETUS (EU) …/…, Euroopan parlamentin ja neuvoston asetuksen (EY) N:o 396/2005 liitteen I korvaamisesta

KOMISSION ASETUS (EU) …/…,
            
            
               annettu 17.1.2018,
            
            
               Euroopan parlamentin ja neuvoston asetuksen (EY) N:o 396/2005 liitteen I korvaamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005
                  1
                ja erityisesti sen 4 artiklan
            
            
               sekä katsoo seuraavaa: 
            
            
               (1)Eläin- ja kasviperäiset tuotteet, joihin asetuksessa (EY) N:o 396/2005 vahvistettuja torjunta-ainejäämien enimmäismääriä sovelletaan mainitun asetuksen säännösten mukaisesti, luetellaan mainitun asetuksen liitteessä I.
            
            
               (2)Mainitun asetuksen liitteessä I olisi annettava lisätietoja asianomaisista tuotteista, erityisesti tuotteista käytetyt synonyymit ja niiden lajien tieteelliset nimet, joihin tuotteet kuuluvat, sekä se tuotteen osa, johon kyseisiä jäämien enimmäismääriä sovelletaan.
            
            
               (3)Niin liitteessä I olevan A osan kuin B osankin alaviitteen (1) teksti olisi muotoiltava uudelleen, jotta vältetään nykyiseen sanamuotoon liittyvä moniselitteisyys ja erilaiset tulkinnat.
            
            
               (4)Liitteessä I olevaan A osaan olisi lisättävä uudet alaviitteet (3) ja (4) lisätietojen antamiseksi siitä, mihin tuotteen osaan asianomaisille tuotteille vahvistettuja jäämien enimmäismääriä sovelletaan.
            
            
               (5)Liitteessä I olevaan A osaan olisi lisättävä uusi alaviite (7) sen selventämiseksi, että hunajalle vahvistettuja jäämien enimmäismääriä ei sovelleta muihin mehiläistuotteisiin niiden erilaisten kemiallisten ominaisuuksien vuoksi.
            
            
               (6)Liitteessä I olevaan B osaan olisi lisättävä tuotteita, jotta ne voidaan osoittaa tiettyyn A osan ryhmään tai alaryhmään.
            
            
               (7)Liitteessä I olevan B osan alaviitteet (2), (3), (4), (5) ja (6) olisi poistettava, koska näissä alaviitteissä asetetut määräajat ovat umpeutuneet.
            
            
               (8)Liitteessä I olevaan B osaan olisi lisättävä uusi alaviite (2), jotta käytettävissä olisi kohtuullinen aika ennen kuin tuotteen ”soijapavut” muutettua luokitusta aletaan soveltaa; näin elintarvikealan toimijat voivat täyttää tuotteen luokituksen muuttumisesta aiheutuvat uudet vaatimukset.
            
            
               (9)Unionin kauppakumppaneita on kuultu Maailman kauppajärjestön kautta, ja niiden kannanotot on otettu huomioon.
            
            
               (10)Sen vuoksi asetusta (EY) N:o 396/2005 olisi muutettava.
            
            
               (11)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan asetuksen (EY) N:o 396/2005 liite I tämän asetuksen liitteellä.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Jotta ei häiritä kalenterivuosiin perustuvan kansallisen monivuotisen jäämien seurantaohjelman puitteissa tapahtuvaa näytteiden keruuta, sitä sovelletaan 1 päivästä tammikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. 
            
            
               Tehty Brysselissä 17.1.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 70, 16.3.2005, s. 1.
               
            
      
    ---documentbreak--- 
      
         
         
            
               LIITE 
            
            
               ”Liite I
            
            
               A osa
            
            
               2 artiklan 1 kohdassa tarkoitetut eläin- ja kasviperäiset tuotteet, joihin jäämien enimmäismääriä sovelletaan
            
            
               [Julkaisutoimisto: lisätään liitteessä I olevassa A osassa oleva Excel-taulukko]
            
            
               B osa
            
            
               2 artiklan 1 kohdassa tarkoitetut muut tuotteet
            
            
               [Julkaisutoimisto: lisätään liitteessä I olevassa B osassa oleva Excel-taulukko].”